CELEX: 32017D0258
Language: lv
Date: 2017-02-13 00:00:00
Title: Komisijas Īstenošanas lēmums (ES) 2017/258 (2017. gada 13. februāris), kurā iztirzāta dažu pārskatīto darbības uzlabošanas mērķu un atbilstīgo pasākumu, kas iekļauti valsts vai funkcionālo gaisa telpas bloku plānos, kurus Šveice iesniegusi saskaņā ar Eiropas Parlamenta un Padomes Regulu (EK) Nr. 549/2004, neatbilstība Savienības mēroga darbības uzlabošanas mērķiem otrajam pārskata periodam un noteikti pienākumi veikt koriģējošus pasākumus (izziņots ar dokumenta numuru C(2017) 728) (Dokuments attiecas uz EEZ. )

15.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 38/71
            
         KOMISIJAS ĪSTENOŠANAS LĒMUMS (ES) 2017/258
   (2017. gada 13. februāris),
   kurā iztirzāta dažu pārskatīto darbības uzlabošanas mērķu un atbilstīgo pasākumu, kas iekļauti valsts vai funkcionālo gaisa telpas bloku plānos, kurus Šveice iesniegusi saskaņā ar Eiropas Parlamenta un Padomes Regulu (EK) Nr. 549/2004, neatbilstība Savienības mēroga darbības uzlabošanas mērķiem otrajam pārskata periodam un noteikti pienākumi veikt koriģējošus pasākumus
   
      
         (izziņots ar dokumenta numuru C(2017) 728)
      
   
   (Autentisks ir tikai teksts franču, itāļu un vācu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Kopienas un Šveices Konfederācijas nolīgumu par gaisa transportu (“nolīgums”) (1),
   ņemot vērā Eiropas Parlamenta un Padomes 2004. gada 10. marta Regulu (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (2), un jo īpaši tās 11. panta 3. punkta c) apakšpunktu,
   ņemot vērā Komisijas 2013. gada 3. maija Īstenošanas regulu (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu (3), un jo īpaši tās 15. panta 3. punktu,
   tā kā:
   
               (1)
            
            
               Saskaņā ar Regulu (EK) Nr. 549/2004, kas iestrādāta nolīgumā, dalībvalstīm un Šveicei ir jāpieņem valsts vai funkcionālo gaisa telpas bloku (“FAB”) plāni, kas ietver saistošus valsts mērķus vai FAB līmeņa mērķus, nodrošinot atbilstību Savienības mēroga darbības uzlabošanas mērķiem. Minētā regula paredz arī to, ka Komisijai ir jānovērtē minēto mērķu atbilstība, pamatojoties uz vērtēšanas kritērijiem, kas minēti regulas 11. panta 6. punkta d) apakšpunktā. Sīkāk izstrādāti attiecīgie noteikumi ir izklāstīti Īstenošanas regulā (ES) Nr. 390/2013.
            
         
               (2)
            
            
               Ar Komisijas Īstenošanas lēmumu 2014/132/ES (4) tika pieņemti galveno darbības jomu “drošība”, “vide”, “veiktspēja” un “izmaksu efektivitāte” Savienības mēroga darbības uzlabošanas mērķi otrajam pārskata periodam (2015–2019).
            
         
               (3)
            
            
               Komisija 2015. gada 30. jūnijā pieņēma Īstenošanas lēmumu (ES) 2015/1056 (5), kurā iztirzāta dažu Šveices iesniegto darbības uzlabošanas mērķu neatbilstība Savienības mēroga darbības uzlabošanas mērķiem, kā arī izklāstīti ieteikumi minēto mērķu pārskatīšanai galvenajās darbības jomās “veiktspēja” un/vai “izmaksu efektivitāte”.
            
         
               (4)
            
            
               Šveice 2015. gada 2. jūlijā iesniedza pārskatītu valsts vai funkcionālo gaisa telpas bloku plānu, tostarp pārskatītus darbības uzlabošanas mērķus.
            
         
               (5)
            
            
               Darbības izvērtēšanas iestāde, kam saskaņā ar Īstenošanas regulas (ES) Nr. 390/2013 3. pantu uzdots sniegt palīdzību Komisijai darbības uzlabošanas sistēmas īstenošanā, 2015. gada 15. oktobrī iesniedza Komisijai novērtējuma ziņojumu.
            
         
               (6)
            
            
               Pārskatīto darbības uzlabošanas mērķu novērtējums par to atbilstību Savienības mēroga darbības uzlabošanas mērķiem ir veikts, izmantojot tos pašus vērtēšanas kritērijus un metodes, kas tika izmantotas, izvērtējot sākotnēji iesniegtos darbības uzlabošanas mērķus, un ņemot vērā atbilstīgos pasākumus, ko Šveice veikusi, lai nodrošinātu darbības uzlabošanas mērķu atbilstību Savienības mēroga darbības uzlabošanas mērķiem.
            
         
               (7)
            
            
               Pievēršoties galvenajai darbības jomai “veiktspēja”, Šveices iesniegto pārskatīto maršruta gaisa satiksmes plūsmas pārvaldības (ATFM) kavēšanās mērķu, kā noteikts FABEC darbības uzlabošanas plānā, atbilstība tika novērtēta saskaņā ar Īstenošanas regulas (ES) Nr. 390/2013 IV pielikuma 4. punktā minēto principu, izmantojot attiecīgās veiktspējai noteiktās FAB atsauces vērtības, ko aprēķinājis tīkla vadītājs un kas ir noteiktas tīkla darbības plāna (2014–2018/2019) visjaunākajā redakcijā (“tīkla darbības plāns”), un kas, tās piemērojot, Savienības līmenī nodrošina, ka tiek sasniegts Savienības mēroga darbības uzlabošanas mērķis. Minētajā novērtējumā tika konstatēts, ka šie mērķi neatbilst attiecīgajām atsauces vērtībām un tādēļ neatbilst arī attiecīgajam Savienības mēroga darbības uzlabošanas mērķim. Turklāt atbilstīgie pasākumi, ko veikusi Šveice, nav pietiekami, jo tie neparedz konkrētus grafikus ar īpašiem starpposma mērķiem un tādēļ nav piemērojami, lai pārskatītu sasniedzamos mērķus.
            
         
               (8)
            
            
               Pievēršoties galvenajai darbības jomai “izmaksu efektivitāte”, Šveices iesniegtie mērķi, kas izteikti maršruta aprēķinātajās vienības izmaksās, kā noteikts FABEC darbības uzlabošanas plānā, tika novērtēti saskaņā ar principiem, kas minēti Īstenošanas regulas (ES) Nr. 390/2013 IV pielikuma 5. punktā saistībā ar 1. punktu, ņemot vērā maršruta aprēķināto vienības izmaksu tendenci otrajā pārskata periodā un kopējā pirmajā un otrajā pārskata periodā (2012–2019), pakalpojuma vienību skaitu (satiksmes prognozes) un maršruta aprēķināto vienības izmaksu līmeni, salīdzinot ar dalībvalstīm, kurās ir līdzīgi darbības un ekonomiskie apstākļi. Minētajā novērtējumā tika konstatēts, ka šie pārskatītie mērķi turpmāk izklāstīto iemeslu dēļ vēl aizvien neatbilst attiecīgajam Savienības mēroga darbības uzlabošanas mērķim. Turklāt atbilstīgie pasākumi, ko veikusi Šveice, nav pietiekami, jo tie neparedz konkrētus grafikus ar īpašiem starpposma mērķiem un tādēļ nav piemērojami, lai pārskatītu sasniedzamos mērķus.
            
         
               (9)
            
            
               Šveices pārskatītie mērķi ir balstīti uz maršruta aprēķināto vienības izmaksu plānoto samazinājumu otrajā pārskata periodā par vidēji 1,4 % gadā. Tas ir ievērojami mazāk par vidējo Savienības mēroga maršruta aprēķināto vienības izmaksu samazinājuma mērķi otrajā pārskata periodā (– 3,3 % gadā). Arī kopējā pirmajā un otrajā pārskata periodā plānotās maršruta aprēķinātās vienības izmaksas nesamazinās atbilstoši Savienības mēroga tendencei (– 0,8 % salīdzinājumā ar – 1,7 %). 2019. gada mērķis ir balstīts uz plānotajām maršruta aprēķinātajām vienības izmaksām 2019. gadā, kas ir krietni virs (+ 28,1 %) vidējām maršruta aprēķinātajām vienības izmaksām dalībvalstīs, kurās darbības un ekonomiskie apstākļi ir līdzīgi Šveices apstākļiem, un ir aptuveni par 38 % augstākas nekā Savienības mēroga darbības uzlabošanas mērķis 2019. gadā. Turklāt plānotās maršruta aprēķinātās vienības izmaksas 2015. gadā par 4,1 % pārsniedz faktiskās izmaksas 2014. gadā. Pie tam Šveice, pārskatot mērķus, nesamazināja maršruta aprēķinātās izmaksas, bet tikai palielināja ar pakalpojumu vienību skaitu izteikto prognozēto satiksmi.
            
         
               (10)
            
            
               Tādēļ ir lietderīgi Komisijai pieņemt lēmumu par nepieciešamību attiecīgajām dalībvalstīm pieņemt koriģējošus pasākumus, lai nodrošinātu, ka to valsts uzraudzības iestādes ierosina pārskatītus darbības uzlabošanas mērķus, ar kuriem novērš šajā lēmumā norādītās neatbilstības. Attiecībā uz jomu “izmaksu efektivitāte” šādu koriģējošu pasākumu priekšlikums saskaņā ar Īstenošanas regulas (ES) Nr. 390/2013 15. panta 4. punktu būtu jāizklāsta, ņemot vērā konstatēto nepilnību cēloņus un attiecīgos Savienības mēroga darbības uzlabošanas mērķus. Saskaņā ar Regulu (EK) Nr. 549/2004, kas iestrādāta nolīgumā, un Īstenošanas regulu (ES) Nr. 390/2013 Šveicei papildus koriģējošu pasākumu pieņemšanai būtu jāpaziņo Komisijai informācija, kas pierāda to atbilstību šim lēmumam. Koriģējošie pasākumi un attiecīgā informācija būtu jāpaziņo Komisijai divu mēnešu laikā pēc šā lēmuma paziņošanas.
            
         
               (11)
            
            
               Lai novērstu neatbilstības, kas saistītas ar galveno darbības jomu “veiktspēja”, būtu jānodrošina, ka koriģējošo pasākumu veikšanas rezultātā tiek izvirzīti pārskatīti darbības uzlabošanas mērķi, kas atbilst veiktspējai noteiktajām FAB atsauces vērtībām, kuras paredzētas tīkla darbības plānā.
            
         
               (12)
            
            
               Lai novērstu neatbilstības, kas saistītas ar galveno darbības jomu “izmaksu efektivitāte”, būtu jānodrošina, ka koriģējošo pasākumu veikšanas rezultātā tiek izvirzīti pārskatīti darbības uzlabošanas mērķi.
            
         
               (13)
            
            
               Komisija ir apspriedusies ar Šveici par šo lēmumu saskaņā ar nolīguma 19. panta 2. punktu.
            
         
               (14)
            
            
               Vienotās gaisa telpas komiteja nav sniegusi atzinumu. Īstenošanas akts tika uzskatīts par nepieciešamu, un priekšsēdētājs pārsūdzības komitejai iesniedza īstenošanas akta projektu turpmākai apspriešanai. Pārsūdzības komiteja nav sniegusi atzinumu,
            
         IR PIEŅĒMUSI ŠO LĒMUMU.
   1. pants
   Galveno darbības jomu “veiktspēja” un “izmaksu efektivitāte” darbības uzlabošanas mērķi, kas norādīti I pielikumā, un attiecīgie pasākumi, kas iekļauti pārskatītajā FABEC darbības uzlabošanas plānā, kuru Šveice iesniegusi saskaņā ar Regulu (EK) Nr. 549/2004, kas iestrādāta nolīgumā, neatbilst Īstenošanas lēmumā 2014/132/ES noteiktajiem Savienības mēroga darbības uzlabošanas mērķiem otrajam pārskata periodam.
   2. pants
   Šveice attiecībā uz FABEC veic koriģējošus pasākumus attiecībā uz galveno darbības jomu “veiktspēja” un “izmaksu efektivitāte” darbības uzlabošanas mērķiem, ņemot vērā II pielikumā izklāstīto priekšlikumu.
   3. pants
   Šis lēmums ir adresēts Šveices Konfederācijai.
   
      Briselē, 2017. gada 13. februārī
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 114, 30.4.2002., 73. lpp.
   
   
      (2)  OV L 96, 31.3.2004., 1. lpp.
   
   
      (3)  OV L 128, 9.5.2013., 1. lpp.
   
   
      (4)  Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam (OV L 71, 12.3.2014., 20. lpp.).
   
      (5)  Komisijas 2015. gada 30. jūnija Īstenošanas lēmums (ES) 2015/1056, kurā iztirzāta dažu mērķu, kas iekļauti valsts vai funkcionālo gaisa telpas bloku plānos, kurus Šveice iesniegusi saskaņā ar Eiropas Parlamenta un Padomes Regulu (EK) Nr. 549/2004, neatbilstība Savienības mēroga darbības uzlabošanas mērķiem otrajam pārskata periodam un izklāstīti ieteikumi minēto mērķu pārskatīšanai (OV L 171, 2.7.2015., 18. lpp.).
   
      I PIELIKUMS
      
         Galveno darbības jomu “veiktspēja” un “izmaksu efektivitāte” darbības uzlabošanas mērķi, kas iekļauti pārskatītajos valsts vai funkcionālo gaisa telpas bloku plānos, kurus Šveice iesniegusi saskaņā ar Regulu (EK) Nr. 549/2004, un kas atzīti par neatbilstošiem Savienības mēroga darbības uzlabošanas mērķiem otrajam pārskata periodam
      
      
         GALVENĀ DARBĪBAS JOMA “VEIKTSPĒJA”
      
      Maršruta gaisa satiksmes plūsmas pārvaldības (ATFM) kavēšanās (min/lidojums)
      
                  DALĪBVALSTS
               
               
                  FAB
               
               
                  MARŠRUTA VEIKTSPĒJAS FAB MĒRĶIS
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Beļģija/Luksemburga]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Atbilstīgs (0,43)
               
            
                  
                     [Francija]
                  
               
            
                  
                     [Vācija]
                  
               
            
                  
                     [Nīderlande]
                  
               
            
                  Šveice
               
            
         GALVENĀ DARBĪBAS JOMA “IZMAKSU EFEKTIVITĀTE”
      
      Eksplikācija
      
                  Apzīmējums
               
               
                  Pozīcija
               
               
                  Vienības
               
            
                  (A)
               
               
                  Kopējās maršruta aprēķinātās izmaksas
               
               
                  (nominālā izteiksmē un valsts valūtā)
               
            
                  (B)
               
               
                  Inflācija
               
               
                  (%)
               
            
                  (C)
               
               
                  Inflācijas indekss
               
               
                  (100 = 2009)
               
            
                  (D)
               
               
                  Kopējās maršruta aprēķinātās izmaksas
               
               
                  (faktiskajās 2009. gada cenās un valsts valūtā)
               
            
                  (E)
               
               
                  Kopējās maršruta pakalpojumu vienības
               
               
                  (TSU)
               
            
                  (F)
               
               
                  Maršruta aprēķinātās vienības izmaksas (DUC)
               
               
                  (faktiskajās 2009. gada cenās un valsts valūtā)
               
            FAB EC
      
         Tarifikācijas zona – Šveice, valūta – CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      II PIELIKUMS
      
         KORIĢĒJOŠA PASĀKUMA PRIEKŠLIKUMS
      
      Turpmāk izklāstīto koriģējoša pasākuma priekšlikumu galvenajā darbības jomā “izmaksu efektivitāte” ir iespējams īstenot tuvākajā laikā, ņemot vērā mijiedarbību ar pārējām galvenajām darbības jomām, kā arī ieguldījumu iespējas.
      Koriģējoša pasākuma priekšlikums
      Satiksme: Šveice 2015. gada jūlijā, pārskatot plānoto satiksmes plūsmu otrajā pārskata periodā, jau to palielināja (vidēji par + 3,5 %) salīdzinājumā ar sākotnējā darbības uzlabošanas plānā sniegto informāciju, un tādējādi plānotās satiksmes plūsmas prognoze ir starp STATFOR 2015. gada februāra pesimistisko un pamata scenāriju. Tomēr, pamatojoties uz faktisko satiksmes plūsmu 2015. gadā un jaunāko STATFOR sniegto (2016. gada februāra) prognozi, tiek ieteikts vēlreiz pārskatīt plānoto satiksmes plūsmu un to palielināt, lai atspoguļotu jaunāko pieejamo informāciju.
      Koriģējot 2018. un 2019. gadā plānoto satiksmes plūsmu, būtu iespējams panākt, piemēram, maršruta aprēķināto vienības izmaksu tendenci otrajā pārskata periodā – 2,3 % gadā, kas ir tuvāk Savienības mēroga tendencei (– 3,3 % gadā), un maršruta aprēķināto vienības izmaksu tendenci kopējā pirmajā un otrajā pārskata periodā – 1,4 % gadā, kas ir tuvāk Savienības mēroga tendencei (– 1,7 % gadā).